b'\n_START_ARTICLE_\nHarry Nicolausson\n_START_SECTION_\nSkole\xc3\xa5rene\n_START_PARAGRAPH_\nEtter realeksamen i Jacobs realskola begynte han som kontorist p\xc3\xa5 et finmekanisk verksted. Da han gikk p\xc3\xa5 skolen, begynte han \xc3\xa5 spille piano og i de \xc3\xb8vre ten\xc3\xa5rene interesserte han seg mer og mer for Stockholms yngre dansemusikk. Han spilte i orkestre som pianist, blant annet p\xc3\xa5 Nalen og Atlantic i Stockholm. Mot slutten av 1920-tallet dannet han danseorkestert Bonzo der han var vokalist ved pianoet. I disse \xc3\xa5rene fikk han et innblikk i den svenske underholdningsbransjen og etablerte personlige kontakter som skulle bli viktige i hans senere virksomhet.\n_START_SECTION_\nRedakt\xc3\xb8r\n_START_PARAGRAPH_\nI 1936 ble han ansatt p\xc3\xa5 Nordiska Musikf\xc3\xb6rlaget p\xc3\xa5 Drottninggatan i Stockholm, f\xc3\xb8rst som korrespondent. Blant Nordiska Musikf\xc3\xb6rlagets utgivelser var fra 1933 tidsskriftet Orkesterjournalen. Redakt\xc3\xb8r var Nils Hellstr\xc3\xb6m. I desember 1938 ble Harry redakt\xc3\xb8r for tidsskriftet, for s\xc3\xa5 \xc3\xa5 overta eierskapet sommeren 1961. Han ble da ansvarlig utgiver og redakt\xc3\xb8r. Han drev det fram til sin d\xc3\xb8d i 1981, da han d\xc3\xb8de av et hjerteinfarkt p\xc3\xa5 vei hjem fra Svenskt Visarkiv, der han arbeidet med \xc3\xa5 velge ut bilder til en planlagt vandreutstilling arrangert av OrkesterJournalen og \xc2\xabGruppen f\xc3\xb6r Svensk Jazzhistoria\xc2\xbb. Tidsskriftet lever idag videre i form av en stiftelse og er verdens eldste n\xc3\xa5levende jazztidskrift.\n_START_SECTION_\nDiskografi\n_START_PARAGRAPH_\nForuten OrkesterJournalen laget han verket Svensk Jazzdiskografi. Det var da den eneste fortegnelse av svenske jazzinnspillinger. Den kom ut 1953 og var noe av et standardverk for datidens samlere av svensk jazzmusikk. Straks f\xc3\xb8r sin d\xc3\xb8d ble han nesten klar med en kompletterende og sterkt utvidet utgave av Svensk Jazzdiskografi. Boken ble gjort ferdig av Bj\xc3\xb6rn Englund hos Svenskt Visarkiv i samarbeid med s\xc3\xb8nnen Lennart Nicolausson, som laget omslag til den. Utgaven byttet navn til Swedish Jazz Discography og ble utgitt av Swedish Music Information Center i 1983.'